રાજકોટ શહેરમાં સાયબર ક્રાઇમ પોલીસ સ્ટેશન કાર્યરત થયા પછી મોટાભાગના ગુમ થઇ ગયેલા મોબાઈલ તેઓના માલીક સુધી પરત પહોંચી શક્યા છે લોકોના મોબાઈલ ખોવાઈ ગયા હોય, પડી ગયા હોય, ભુલાઈ ગયા હોય, ચોરી કે લૂંટાઈ ગયા હોય આ તમામ પ્રકારના કેસોમાં જે તે ભોગ બનનાર વ્યક્તિ દ્વારા સાયબર ક્રાઇમ પોલીસ સ્ટેશનમાં અરજી માત્રથી ટેક્નિકલ સર્વેલેન્સ અને ટાવરના ડમ્પ ડેટા મારફતે ખોવાયેલ મોબાઈલની માહિતી મેળવી મોબાઈલ કબ્જે કરી મૂળ માલીકને ઓફિસે બોલાવી પરત સોંપવામાં આવી રહ્યા છે જેના ભાગરૂપે અત્યાર સુધીમાં લગભગ 6 કરોડ રૂપિયાના 5000થી વધુ મોબાઈલ સાયબર ક્રાઇમની ટીમે શોધીને મૂળ માલીકને પરત સોંપ્યા છે